Narodna skupština
20140513

U ovom trenutku, po ovom predlogu zakona se kaže da se može do zaključenja glavnog pretresa zaključiti ovaj sporazum. Na taj način mislim da se daje mogućnost svima u postupku da shvate da se može zaključiti taj sporazum, opet na osnovu činjeničnog opisa, na osnovu dokaza koji su izvedeni u toku postupka i na taj način nema nikakvog prejudiciranja, donosi se odluka koju odobrava sud. Zbog toga su sve ove novine nešto što će uneti promene u pravni sistem Republike Srbije. Ubeđen sam da će svi koalicioni partneri, naravno na čelu sa SNS, u danu za glasanje dati svoj glas i podržati ministra Nikolu Selakovića i čitav set zakona koje je on predložio.